Lav et referat af nedenstående tekst:

Tekst:
I Aalborg Kommune er der lagt op til besparelser på flere områder i det budgetforslag, politikerne har lagt frem for kommunens budget. Det er blandt andet på børne- og ungeområdet, hvor der skal findes besparelser, men også på ældreområdet er der blevet varslet besparelser på mere end 40 millioner kroner. En besparelse, der vil gå udover de ældre, mener fagforeningen FOA. - ”Ja du læste korrekt Hr. Jensen - vi ses til rengøring og tøjvask om 21 dage.” Er det kun os som er bekymrede for hygiejnen i badeværelser og køkkener? Tænk sig, hvis du kun fik vasket dit tøj hver tredje uge! Kanske de ældre må til lommerne for at købe nyt tøj, så der er tøj nok? Nogle ældre borgere spilder mad og drikke eller døjer med inkontinens, og derfor vil den besparelse ikke kun udfordre borgerne – men også plejepersonalet, der skal finde rent tøj i skabet, lyder det i opråbet fra FOA til politikerne i Aalborg Kommune. Hør fra parterne i indslaget her: ”Forringet kvalitet” Endnu har senior- og omsorgsforvaltningen ikke indsendt deres endelig forslag til besparelser på deres områder, men lige nu er flere muligheder spil, lyder det fra rådmanden for området. - Det har været i spil med rengøring hver tredje uge fremover, men kun i det tilfælde, at vi ikke får den demografitildeling, som vi plejer at få, og gør vi det, kommer det ikke i spil. Det kommer kun i spil, hvis vi rammes hårdere med besparelser, end andre forvaltninger i kommunen, siger rådmand for senior- og omsorgsforvaltningen i Aalborg Kommune, Kristoffer Storm (DD). De mange besparelser i Aalborg Kommune skyldes blandt andet en stram aftale om kommunernes økonomi, der blev indgået mellem Regeringen og Kommunernes Landsforening sidste sommer. I den er der lagt op til, at samtlige kommuner tilsammen skal finde besparelser på flere milliarder kroner. I flere nordjyske kommuner har blandt andet aftalen om kommunernes økonomi og de generelt stigende priser presset budgetterne, så de har været tvunget til at finde besparelser på flere områder, men ifølge FOA er besparelserne på ældreområdet i Aalborg Kommune for vidtgående. - Lige som sommeren var på sit højeste trak sorte skyer ind over Aalborg og velfærden. Borgerne kan se frem til forringet kvalitet – særligt når det gælder ældreplejen i de kommende år. Måske kan vi nå at stikke en pind i hjulet, og få politikerne til at forstå alvoren, af det de har gang i, lyder det videre i opråbet fra FOA’s fællestillidsrepræsentanter i Frit valg i Aalborg Kommune. - Hvis det ender med et budget, som det ser ud nu, så vil der være nogle besparelser, som vil kunne mærkes som forringelser, siger Kristoffer Storm til kritikken fra FOA. Dårlig økonomistyring De kommende besparelser på blandt andet ældreområdet i Aalborg Kommune skyldes, ifølge rådmanden, ikke alene de nye udfordringer med en stram aftale om kommunernes økonomi og stigende priser, men også, siger rådmanden, dårlig økonomistyring fra kommunens side over de seneste år. Har du ikke selv været en del af den dårlige økonomistyring? - Nu har jeg stemt imod en række af de seneste budgetter, men jo det har jeg. Vi har haft forvaltninger, der overskrider deres budgetter år efter år, og det vil jeg ikke tage ansvar for, svarer Kristoffer Storm. Det kommende budget i Aalborg Kommune bliver endeligt vedtaget til oktober.

Referat:
Fagforeningen FOA i Aalborg Kommune mener, at kommunen skal holde fast i rengøring til de ældre hver anden uge.